Coba ceritain soal Harun Salim Bachik dalam bahasa melayu

Harun Salim Bachik (lahir Haron Aminar Rashid Salim; 19 Mei 1959 – 8 Mac 2015) ialah seorang pelakon dan pelawak Malaysia. Anak kepada seorang pelakon veteran era 50-an, Salim Bachik, beliau mula dikenali melalui lakonan beliau di dalam drama bersiri Rumah Kedai (1988–1993) yang ditayangkan di TV3. Gandingan beliau bersama Sudiro Sukiman berjaya menjadikan sitkom ini diingati sehigga kini. Pada tahun 2001 beliau mengejutkan industri lakonan apabila meraih gelaran Pelakon TV Lelaki Terbaik di Anugerah Skrin 2001 menerusi lakonan serius dalam drama Hangatnya Salju Dinginnya Bara.

Selain itu, beliau juga terlibat dalam sitkom bersiri iaitu Gado-Gado yang ditayangkan di TV1. Ia menjadi batu loncatan yang sebenar kepada beliau di dalam dunia lakonan.

Selain berlakon beliau juga merupakan seorang penyanyi. Pernah menghasilkan satu album pada tahun 1996 yang berjudul Belilah. Lagu yang paling mendapat sambutan dalam album tersebut ialah "Banjir". Antara filem-filem lakonan beliau adalah Man Laksa, Baik Punya Cilok, dan Apa Kata Hati. Menerusi filem Baik Punya Cilok beliau dicalonkan sebagai Pelakon Pembantu Lelaki Terbaik di FFM dan filem KIL pula melayakkan beliau dicalonkan untuk anugerah serupa di Anugerah Skrin 2013.

Beiau menjadi Presiden Seniman, sebuah NGO yang memperjuangkan nasib artis di Malaysia. Beliau pernah memegang watak sebagai seorang guru disiplin dalam siri Oh My English musim pertama dan kedua di Astro TVIQ dan Astro Mustika HD.

Naib Juara Maharaja Lawak Mega

Kumpulan Boboi gandingan Harun dan Afdlin Shauki menggeletek hati penonton di Astro Warna dalam pertandingan Maharaja Lawak Mega dari 30 Oktober hingga 30 Disember 2011. Mereka membawa watak dua kanak-kanak tadika yang berkongsi bapa tetapi berlainan ibu kerana bapa mereka berpoligami. Kumpulan ini diramalkan menang tetapi di peringkat akhir kurang menyerlah. Boboi menerima hadiah kedua, wang tunai sebanyak RM250,000 berserta sebuah piala.

Akhirnya, kumpulan Osbon memenangi hadiah wang tunai sebanyak RM350,000 dan sebuah piala sumbangan Astro. Ketiga ialah kumpulan Saehu dari Indonesia membawa hadiah wang tunai RM150,000 dan sebuah piala. Keempat ialah kumpulan Syok yang dianggotai oleh Ifa Raziah, Suhaimi Yusof dan Mohd Arif Shamsudin. Mereka mendapat wang tunai sebanyak RM50,000 berserta piala.

Juri tetap ialah Datuk Chef Wan, penyanyi Datuk Sri Siti Nurhaliza dan bekas pemain bola sepak negara Dato' Zainal Abidin Hassan. Dato' AC Mizal menjadi pengacara tetap.